cyanic-selkie/wikianc huggingface dataset:
ספטמבר השחור (ארגון טרור)
טרור נגד מטרות ישראליות
בעקבות טבח הספורטאים במינכן החליטה ממשלת ישראל, בראשות גולדה מאיר, להוציא להורג את כל חברי הארגון שהיו מעורבים ברצח הספורטאים. המשימה הוטלה על "המוסד", שבמבצע זעם האל הצליח להרוג לפחות שמונה מהאחראים לרצח. באפריל 1973, במבצע אביב נעורים חוסלו בין השאר שלושה מבכירי ארגון ספטמבר השחור. בעקבות מבצעים אלה התמוטט הארגון. מפקדו, עלי חסן סלאמה שכונה "הנסיך האדום", חוסל בפיצוץ בביירות ב-22 בינואר 1979.
Why Don't We
Why Don't We, (מקוצר בדרך כלל כ-WDW), היא להקת בנים אמריקאית בת חמישה חברים שהוקמה ב־27 בספמבר 2016. חברי הלהקה הם זאקרי (זאק) דין הרון (Zachary Dean Herron), ג'אק רוברט אייברי (Jack Robert Avery), דניאל ג'יימס סיבי (Daniel James Seavey), קורבין מת'יו בסון (Corbyn Matthew Besson) וג׳ונה מראיס (Jonah Marais Roth Frantzich). עד כה הם שחררו שני אלבומי סטודיו, חמישה אלבומי EP וכמה סינגלים. קבוצת המעריצים של הלהקה נקראת Limelights, מילה שמקורה בשיר הראשון של הלהקה, taking you.
קריירה
הלהקה הוקמה ב־27 בספטמבר 2016. מקור שם הלהקה הוא מהמשפט "Why Don't We Make a Band" (למה שלא נקים להקה?), כך סיפרו חברי הלהקה בריאיון.
ב־6 באוקטובר 2016, הלהקה הוציאה לאור את סינגל הבכורה שלהם, "Taking You", והוא גם שיר מתוך EP הבכורה שלהם "Only the Beginning" אשר פורסם באותה השנה ב־25 בנובמבר. בשנה שלאחר מכן, הם יצאו לסיבוב הופעות ראשון בשם "Taking You Tour". ה־EP השני שלהם, "Something Different", שוחרר ב־21 באפריל 2017. בעקבות שחרור ה־EP, הם יצאו לסיבוב הופעות שני בשם "Something Different Tour". לאחר מכן, ב־2 ביוני 2017 שוחרר ה־EP השלישי של הלהקה – "Why Don't We Just".
בספטמבר 2017 הם הוחתמו על ידי חברת התקליטים אטלנטיק רקורדס, ובאותו החודש שוחרר גם ה־EP הרביעי שלהם, "Invitation". ב־23 בנובמבר 2017 הם שיחררו את ה־EP החמישי והאחרון שלהם לרגע זה, "A Why Don't We Christmas". ב־2018, במטרה לקדם את ה־EP הרביעי שלהם, הם יצאו לסיבוב הופעות בשם "Invitation Tour".
ב־31 באוגוסט 2018 שחררה הלהקה את אלבומה הראשון, "8 Letters", ובו 8 שירים. בחודש מרץ של אותה השנה הם יצאו לסיבוב הופעות ברחבי העולם בשם "8 Letters Tour".
בנוסף לכך, הם הופיעו בוולוגים (בלוגים מוסרטים) של היוטיובר לוגאן פול,. הוא ביים בשבילם מספר קליפים: "Help Me Help You" - שיר בשיתוף עם לוגאן. "The Fall Of Jake Paul" שיר שהוא שיר של אמן אחד שנועד כדי להעליב אמן אחר על אחיו של לוגאן, ג'ייק פול. את הקליפ "Nobody gotta know" את הקליפ "Something Different" מה-EP שהשתחרר ב-2017. את הקליפ “These girls” ואת הקליפ “hooked”
ב-29 בספטמבר 2020, הלהקה הוציאה את ”fallin (Adrenaline)” הסינגל המוביל מאלבומה השני: ”the good times and the bad ones”. סינגל זה הופיע לראשונה במקום ה-37 במצעד הבילבורד הוט 100 בארה״ב. הסינגל השני שלהם מהאלבום, ”lotus inn” שוחרר ב-4 בדצמבר 2020. הם כיכבו בסרט תיעודי בשם 30 Days With, שהראה את שלבי הפיתוח האחרונים ותוכן מאחורי הקלעים של אלבומם שעתיד לצאת אז, במשך 30 יום. הסינגל השלישי שלהם מהאלבום, "Slow Down", שוחרר ב-17 בדצמבר 2020. ב-15 בינואר 2021, The Good Times and The Bad Ones יצא לאקרנים. האלבום ברובו בהפקה עצמית, אם כי הוא כולל גם את ההפקות של טראוויס בארקר, סקרילקס וטימבלנד. האלבום הגיע למקום השלישי במצעד האלבומים של בילבורד 200, מה שהפך את זה לכניסה הגבוהה ביותר במצעד.
הלהקה הוציאה את הסינגל "Love Back" ב-6 באוקטובר 2021. לאחר מכן הלהקה הוציאה קאבר ל"Mistletoe" של ג'סטין ביבר בדצמבר באותה שנה. בינואר 2022, הם הוציאו את הסינגל הבא שלהם בשיתוף עם ג'ונאס בלו: "Don't Wake Me Up",ואחריו "Let Me Down Easy (Lie)" באפריל.
סיבוב ההופעות של הלהקה בצפון אמריקה, The Good Times Only Tour, היה אמור להתחיל ביולי 2022, עם זאת, ב-6 ביולי, בדיוק שלושה שבועות לפני ההופעה הראשונה של סיבוב ההופעות, הלהקה הודיעה כי עקב מאבקים משפטיים מתמשכים עם ההנהלה הקודמת שלה, היא תבטל את סיבוב ההופעות ותצא להפסקה.
זאק הרון
זאקרי (זאק) דין הרון (Zachary Dean Herron) הוא החבר הצעיר ביותר בלהקה, נולד וגדל ב־27 במאי 2001 בדאלאס, טקסס. להוריו של זאק קוראים מייטה וג׳וש הרון. לזאק יש שני אחים קטנים, ריין הרון (2004) וריס הרון (2011). בילדותו הוא שר במקהלה. לפני שהוקמה הלהקה, זאק היה מעלה גרסאות כיסוי לשירם לערוץ היוטיוב שלו ואפילו זכה לאהדה רבה כשאחד מהסרטונים שלו, קאבר לשיר "Stitches" של הזמר שון מנדס, הפך לוויראלי במיוחד.
ג'ק אייברי
ג'ק רוברט אייברי (Jack Robert Avery), נולד ב־1 ביולי 1999 בברבנק, קליפורניה וגדל בסוסקנה, פנסילבניה. לאימו של ג׳ק קוראים קריסטין סטאנפורד. לג׳ק יש אחות גדולה בשם סידני (1995) ושתי אחיות קטנות, אווה (2004) ואיילה (2008). בשנת 2016 אייברי הוציא לאור סינגל סולו בשם "Liar", והיה חלק מפרויקט סיבוב ההופעות ו־M&G בשם Impact (גם זאק וקורבין השתתפו בו). בנוסף, הוא השתתף בסרט קצר הנקרא Fearless five (חמישייה חסרי פחד).פעם, וגם היום יש לו תלתלים אז הוא מכונה "נודלס". ב־22 באפריל 2019 נולדה לג'אק ולחברתו לשעבר, גבריאלה גונזלס, ילדתם הראשונה – לבנדר מאי אייברי.
דניאל סיווי
דניאל ג'יימס סיווי (Daniel James Seavey) נולד ב־2 באפריל 1999 וגדל בונקובר, וושינגטון. להוריו של דניאל קוראים קארי וג'פרי סיווי. לדניאל יש 2 אחים גדולים, טיילר סיווי (1994) וכריסטיאן סיווי(1997), ואחות קטנה אנה סיווי(2001). הוא יודע לנגן על מעל ל־20 כלי נגינה שונים בעזרת שמיעה בלבד. כשהיה ילד אבא שלו היה לוקח אותו לפורטלנד להופיע ברחובות העיר. בשנת 2014, דניאל השתתף בעונה ה־14 של תוכנית השירה American Idol וסיים במקום התשיעי בעודו בן 15 בלבד, דבר שהפך אותו למתמודד הצעיר ביותר של העונה שהגיע לגמר.
קורבין בסון
קורבין יוצא כיום עם לארה קלארק, דוגמנית ואושיית רשת.
ג'ונה מאריס
ג׳ונה מאריס (Jonah Marais Roth Frantzich), הוא החבר המבוגר ביותר בלהקה, נולד ב־16 ביוני 1998 וגדל בסטילווטר, מינסוטה. להוריו של ג׳ונה קוראים קארי וטים פרנציץ׳. לג׳ונה יש אח גדול בשם זבולון ווילדר (1991) ושתי אחיות קטנות, אסתר פרנציץ׳ (2000) סווה פרנציץ' (2007). לפני שהוקמה הלהקה, מאריס צבר קהילת מעריצים באפליקציה YouNow. בשנת 2014 יצא לסיבוב ההופעות של "DigiTour" ובשנת 2016 הוא הוציא לאור אלבום סולו בשם "When The Daylight's Gone".כיום הוא מתגורר בלוס אנג'לס בדירה עם קורבין ואיבן (כמו החבר השישי של WDW) וג׳ונה גם חבר טוב של הזמרת הישראלית נועה קירל.
אשת ירבעם
אֵשֶׁת יָרָבְעָם היא דמות מקראית. על דמותה מסופר ב.
על פי תרגום השבעים, אשת המלך ירבעם בן נבט היא אחות אשתו של שישק מלך מצרים, אשר ניתנה לירבעם לאישה. מנישואים אלו נולד בנו, אביה.
ירבעם, מלך ישראל, שולח את אשתו ששמה נפקד מהסיפור המקראי אל הנביא אחיה השילוני, אשר בעבר הכריז על המלכת ירבעם למלך ישראל. ירבעם הנמנע ממפגש עם הנביא שולח את אשתו כדי לדרוש על גורל בנו אשר חלה. אשת ירבעם מתבקשת על ידי בעלה להתחפש למרות עיוורונו של הנביא על מנת למנוע את זיהויה כאשת המלך, כי אולי ירחם הנביא על אישה המתחננת על גורלו של בנה.
אשת ירבעם נשלחת אל הנביא כשהיא מצוידת בתשורה לנביא. אשת ירבעם מבצעת את השליחות. המחבר המקראי מוסר כי ה' מגלה את אזנו של הנביא. מאמצי בני הזוג להסתיר את זהות האישה עולים בתוהו. הנביא מזהה אותה על פי צעדיה ושואל אותה לפשר התנכרותה, התחפשותה. אשת ירבעם לא מספיקה לענות והנביא מיידע אותה בדבר הפורענות אשר תבוא על בית בעלה. הוא מיידע אותה על מותו העתידי של בנה אביה. הוא מנבא כי הילד יהיה היחידי מבין המשפחה אשר יזכה לקבורה. האישה שבה אל ביתה אשר בתרצה, בירת ממלכת ישראל.
בניגוד לנשים אחרות אשר שמן נפקד ומנסות להציל את בניהן כמו האישה השונמית והאישה הצרפית, אשת ירבעם מקבלת את דברי הנביא בשתיקה. בספרו קדמוניות היהודים, מספר יוסף בן מתתיהו כי האישה ממהרת לספר לבעלה אודות נבואת הנביא. כמו כן מתאר בן מתתיהו את האישה כ"נבוכה ודואבת" ובכך מוסיף פרטים על הכתוב במקרא.
שמה בתרגום השבעים
בתרגום השבעים ל, ישנה תוספת המציגה מסורת מיוחדת על תקופת גלותו של ירבעם במצרים, המקבילה לסיפור הדד האדומי. מן הלשון היוונית ברור כי מקורה בטקסט עברי. התרגום מוסיף את שמה של האשה, "אנו":
משה בירדוגו
רבי משה בירדוגו (מכונה המשבי"ר. ה'תל"ט, 1679 - ה'תצ"א, 1730) היה אב בית הדין, ראש ישיבה ורב בית כנסת במקנס בראשית המאה ה-18.
ביוגרפיה
בסביבות ה'תע"ה מונה לדיין. בשנת ה'תפ"ג, עם פטירת דודו רבי משה טולידנו שהיה אף הוא אב"ד במקנס, מונה לאב בית הדין במקנס. בבית דינו ישבו הרבנים משה אדהאן, אברהם חסין, חנניה בן זכרי ויהודה בירדוגו. שימש גם כרב בית כנסת. עמד בראשות הישיבה הגדולה במקנס והקדיש את מרבית זמנו ללימוד תורה לתלמידים בגילאים שונים.
נשא ונתן עם חכמי פאס, רבי יהודה בן עטר ורבי יעקב אבן צור. פעל נגד רצונה של קהילת סלא לחייב את רבי שמואל די אבילה במיסים, כנגד מנהג ערי מרוקו. כן היה בידידות עם רבי חיים בן עטר.
נפטר בה' בחשוון ה'תצ"א (1730) ונקבר במקנס.
פרנסתו
המשבי"ר לא התפרנס מהרבנות והדיינות, ולשם כך קיבל את חזקת השחיטה מאת הקהילה. בשל שאר עיסוקיו השכיר שוחט שישחט במקומו. לאחר זמן מה ערערו על כך כמה מהשוחטים, וכדי להימנע ממחלוקת הסכים לצמצום זכויותיו. גם הסכם זה לא האריך ימים. הרב יהודה בן עטר התייצב בעקבות כך לימינו וכתב לשבחו:
משפחתו
רבי משה הוא בן למשפחת בירדוגו הידועה במרוקו בערים מקנס ורבאט מהמאה השבע עשרה. אבי סבו רבי משה, הוא אבי השושלת ומכונה 'רבי משה הקדמון'.
לרב בירדוגו נולדו ארבע בנות ובן. בתו בליידא נישאה לבן דודו רבי מרדכי בירדוגו (המכונה "המרבי"ץ"). בת אחרת נישאה לרב יחיא אלכרייף. בנו רבי יהודה מילא את מקום אביו כדיין. נפטר מספר שנים לאחר מות האב.
ספריו
הרב בירדוגו סידר חלק מדרשותיו לדפוס אך הספר לא ראה אור. לאחר פטירתו, ניסה בנו, רבי יהודה, להדפיס שוב את הכתבים אך עקב פטירתו המוקדמת הניסיון לא צלח.
פולקלור
המונח פוּלקלוֹר (באנגלית: folklore, הלחם של המונחים folk שמשמעותו עם, ו-lore שמשמעותו מסורת או לימוד בעל פה) הוא מונח שטבע החוקר האנגלי (William John Thoms) בשנת 1846, כאשר ייסד את תחום הפולקלור כתחום אקדמי. חקר הפולקלור עוסק בהעברה של מסורות עממיות בצורות מגוונות כגון מנהגים, מאכלים תרבותיים, שירה, לבוש, אמנות, סיפורי עם, לשון, וכדומה. הפולקלור התפתח במקביל למדינות הלאום, התיעוש, והמודרניזציה. התפתחות הלאומים באה יחד עם התפתחויות בזהות עממית וסיפורי עם. התפתחות התיעוש הפך את מעבר המידע הפולקלוריסטי לזמין יותר.
לפולקלור שני ז'אנרים עיקריים:
חקר הפולקלור מכונה פולקלוריסטיקה. ב-1960, ארגון אונסק"ו הכריז על ה-6 באוגוסט כיום הפולקלור הבינלאומי.
הפולקלור הוא ביטוי לתרבות, אך יש ויכוח על הדיסציפלינה האקדמית אליה הוא משתייך. ניתן לראות את הפולקלור כחלק מתחום האנתרופולוגיה, או כחלק מתחום הספרות, אולם אף אחת מהדיסציפלינות הללו לא מוכנה "לאמץ" אותו. יש הצדקה לכך שהפולקלור ייכלל בכל אחת מהן, אך הוא מתאים לכל אחת מהן רק באופן חלקי. בניגוד לאנתרופולוגיה, שבה המחקר מתייחס למרכיבים ממוסדים יותר בתרבויות אנושיות (כלכלה, פוליטיקה, דת וכדומה), חקר הפולקלור מתייחס להיבטים היום-יומיים בתרבות נתונה (למשל, מנהגים, אגדות ובדיחות). ובניגוד לספרות, בה הסיפורים מועברים בכתב, המסורת הפולקלורית עוברת בדרך כלל מפה לאוזן. הבדל בולט נוסף המייחד את הפולקלור הן מאנתרופולוגיה והן מספרות הוא בכך שהפולקלור לא מהווה תרבות "גבוהה". למרות שהוא בהחלט משפיע על תרבות האליטה, הפולקלור הוא נחלתו של העם, והוא מייצג את התרבות העממית ה"אמיתית".
קטגוריות פולקלור
נהוג לאפיין חמש קטגוריות פולקלור מרכזיות: אמונות, מסורות, נרטיבים, אמרות, ואומנויות.
אנה בריינדול
ביוגרפיה
נולדה בסטוקהולם, אך גדלה בנישפין ובקטרינהולם. לבריינדול יש שורשים אירים מצד סבתה שנולדה וגרה באירלנד, והופעתה הראשונה של בריינדול בפני קהל הייתה בקתדרלה ביורק כשהייתה בת 8, אז שרה את השיר "My Heart Will Go On" של סלין דיון.
איידול 2008
בריינדול התקבלה לעונה החמישית של תוכנית הטלוויזיה "איידול" כאשר היא שרה באודישנים את השיר "Have a Heart" של בוני רייט. הביצוע קיבל שבחים רבים מצוות השופטים שהורכב מלילה באד, אנדרס באג ואנדראס קרלסון. במהלך התחרות היא שרה שירים כמו מאמה מיה של להקת אבבא, Bleeding Love של ליאונה לואיס ו-The Best של בוני טיילר. בריינדול הגיעה למקום החמישי בתחרות בה ניצח לבסוף קווין בורג.
מלודיפסטיבלן ואירוויזיון
בשנת 2009 בריינדול קיבלה הצעה מכריסטיאן לאגרסטורם ובובי לוגרן להקליט שיר לתחרות המלודיפסטיבלן 2010. היא השתתפה בתחרות עם השיר "This Is My Life" שנכתב והופק על ידי לאגרסטורם והולחן על ידי לוגרן. השיר ניצח בתחרות עם 214 נקודות, ובכך זכתה בריינדול לייצג את שוודיה באירוויזיון 2010 שנערך בעיירה בארום, הסמוכה לבירה אוסלו. השיר הגיע למקום הראשון במצעדי המוזיקה בשוודיה ב-5 במרץ 2010.
בריינדול הגיעה למקום ה-11 בשלב חצי הגמר, ובכך הייתה לנציגה הראשונה של שוודיה שלא עלתה לשלה הגמר באירוויזיון מאז החל שלב החצי הגמר בשנת 2004. השיר "This Is My Life" היה הבלדה הראשונה שניצחה במלודיפסטיבלן מאז שנת 1998.
לאחר האירוויזיון בריינדול השתתפה בתוכנית המוזיקה "Allsång på Skansen", וכן יצאה לסיבוב הופעות על-מנת לקדם את האלבום שלה.
בנובמבר 2021, נחשף כי בריינדול תשתתף במלודיפסטיבלן 2022, היא הגיעה למקום ה-3 ברבע הגמר שלה והעפילה לגמר בחצי הגמר.
יחסי ונואטו–רוסיה
היסטוריה
ב-26 ביולי 2009, לאחר שחלפו 200 שנה מאז הקמת הקשר הראשון עם ונואטו, נפתחה אנדרטה למפקד הצי הרוסי וא גולובנין בעיר פורט וילה. שר החוץ של רוסיה, סרגיי לברוב, שיגר מכתב ברכה לשר החוץ של ונואטו, ג'נטומן, ביולי 2009.
אין כמעט קשרים מסחריים, כלכליים והומוניטאריים בין שתי המדינות. סך כל הסחר בין רוסיה לוונואטו הסתכם ב-15.3 אלף דולר בשנת 2013. ב-1 ו-2 באפריל 2015, נשלחו שני מטוסים של איליושין Il-76 במשקל של 60 טונות עם סיוע כלכלי למדינה ונואטו שכללו מזון, שמיכות, אוהלים וגנורטורים על מנת לסייע למדינה להתמודד עם ההשכלות של הרעידות האדמה ההרסניות בשם ממשלת רוסיה. שר החוץ של ונואטו הביע את הכרת התודה שלו בביקור ברוסיה.
הא לחמא עניא
הָא לַחְמָא עַנְיָא (ארמית: "זהו לחם העוני") היא פסקה בארמית הפותחת את קריאת ההגדה בליל הסדר. הפסקה כוללת הקבלה בין המצות שעל השולחן לבין "לחם העוני" שאכלו בני ישראל בצאתם ממצרים, הזמנת כל הרעבים לבוא ולהצטרף לסעודה, ותפילה לגאולה.
מקור הפסקה
קשה לקבוע במדויק מתי נכנסה הפסקה לנוסח ההגדה של פסח. ההגדה הקדומה ביותר שנמצאה היא מתקופת הגאונים, והדרך ללמוד על קדמותם של קטעים שונים בהגדה היא מאזכורים של נוסח ההגדה במקורות חיצוניים מוקדמים ובאמצעות ניתוח אופי הטקסט וסגנונו.
פסקת "הא לחמא עניא" איננה נזכרת באף אחד מהתלמודים או מהמדרשים, והיא החלה להופיע בכתב רק בספרות הגאונים (כגון סדר רב עמרם גאון), דבר המצביע על כך שהפסקה היא מאוחרת יחסית.
ניתוח הטקסט של הפסקה מעלה נתונים סותרים - מצד אחד, בעוד ששאר ההגדה הוא בעברית, פסקת "הא לחמא עניא" כתובה בארמית, דבר המצביע על כך שזוהי תוספת מאוחרת. מאידך, מעצם אזכורו של קורבן הפסח משמע שמדובר בקטע שנאמר בתקופה שבה עדיין היה מוקרב קורבן הפסח. ואמנם, רבים מהראשונים כותבים כי נוסח "הא לחמא עניא" נתקן בבבל, שם שפת הדיבור הייתה ארמית כבר בתקופת בית שני.
טעם אמירת "הא לחמא עניא" בארמית
טעמים שונים ניתנו לאמירת "הא לחמא עניא" בארמית: על כל פנים את המשפט האחרון "לשנה הבאה בני חורין" אומרים בעברית, וגם לכך נאמרו מספר טעמים:
מצפה הכוכבים ג'ודרל בנק
מצפה הכוכבים ג'ודרל בנק (באנגלית: Jodrell Bank Observatory) כולל כמה מתקני רדיו-טלסקופ, והוא מהווה חלק מ"מרכז האסטרופיזיקה של ג'ודרל בנק" (Jodrell Bank Centre for Astrophysics) באוניברסיטת מנצ'סטר. המצפה הוקם בשנת 1945 על ידי ברנרד לובל, אסטרונום רדיו באוניברסיטת מנצ'סטר במטרה לחקור קרניים קוסמיות לאחר עבודתו על המכ"ם במלחמת העולם השנייה. המצפה מילא מאז תפקיד חשוב במחקר מטאורים, קוואזרים, פולסרים ועדשות כבידה, והיה מעורב מאוד במעקב אחר גשושיות בראשית עידן החלל.
ג'ון יוסטון
ג'ון יוסטון (באנגלית: John Huston; 5 באוגוסט 1906 - 28 באוגוסט 1987) היה שחקן, תסריטאי ובמאי קולנוע אמריקאי.
הא לחמא עניא
גרסאות ופרשנויות
בחלק מקהילות צפון אפריקה, וכן בתימן, נהגו להקדים לאמירת "הא לחמא עניא" את המילים "בבהילו (=בבהילות, בחיפזון) יצאנו ממצרים". מילים אלו אינן נמצאות בנוסחאות ההגדה של הגאונים, והן נוכחות לראשונה בנוסח ההגדה של הרמב"ם. רבי ישעיה די טראני כתב שאין לומר את המשפט "כל דצריך ייתי ויפסח" שמשמעו "כל הצריך יבוא וישתתף באכילת קרבן הפסח", לפי שבזמן הזה אין לנו קרבן פסח, מה גם שאפילו בזמן המקדש לא ניתן להזמין לאכילת הפסח את מי שלא נמנה מראש עליו. הראב"ן אף כתב שמשפט זה מן הסתם לא נאמר בזמן גלות בבל, ולכן גם בזמננו אין לאמרו. לעומתם, יש בראשונים שיישבו המנהג לומר משפט זה, בטענה שהוא מתייחס לאפיקומן, שהוא זכר לפסח, או לשני התבשילים שנהוג להניח בקערה, זכר לקרבן הפסח ולקרבן חגיגה.
ג'ון יוסטון
ילדותו
נולד בשם ג'ון מרסלוס יוסטון בנבדה שבמיזורי לשחקן הקנדי וולטר יוסטון.
הא לחמא עניא
סיבוב הקערה מעל ראשי המסובים
רבי יצחק אלחדב מחכמי ספרד במאה ה-14 כותב: ומנהג נפוץ בקרב יוצאי קהילות צפון אפריקה, בעיקר מרוקו ותוניס, לסובב את הקערה מעל ראשי כל המסובים ואומרים. על מנהג זה מספר החיד"א, שביקר בתוניס בשנת תקל"ד (1774). לפי עדותו, המשרת סובב את הקערה שלש פעמים מעל ראשי המסובים (אך לפי הוראת החיד"א - לא מעל ראשי הנשים). גם ישראל יוסף בנימין מתאר מנהג דומה בקרב יהודי תוניס. הרב יעקב משה טולידאנו מציין שגם בני יהדות מרוקו נהגו כן. הרב שם טוב גאגין מספר כי בביקור במרוקו בשנת תרצ"ב (1932), שאל את רבני מרוקו לפשר מנהג זה, והם השיבו לו כי יש בדבר סגולה לברכה ולהגנה מכל פגע וצרה.
ג'ון יוסטון
כתסריטאי
יוסטון החל את הקריירה הקולנועית שלו כתסריטאי ויצר סרטים בעיקר ממחזות וספרים ידועים. בשנת 1941 יוסטון היה מועמד לפרס אוסקר לכתיבת תסריט מעובד עבור הסרט "הנץ ממלטה". הוא זכה בו לבסוף בשנת 1948 עבור "האוצר מסיירה מדרה".
הא לחמא עניא
סיבוב הקערה מעל ראשי המסובים
רבי משה בן מכיר כותב ששמע על המנהג לסובב את הקערה בעת אמירת "הא לחמא עניא" ותמה עליו, והוסיף כי לא ראה מי שנהג כך.
ג'ון יוסטון
כתסריטאי
בין סרטיו כתסריטאי: הנץ ממלטה (1941), האוצר מסיירה מדרה (1948), קי לארגו (1948), מלכה אפריקאית (1951), מולן רוז' (1952), "רק אלוהים יודע, מר אליסון" (1957), ליל האיגואנה (1964).
מצפה הכוכבים ג'ודרל בנק
הטלסקופ הראשי במצפה הכוכבים הוא טלסקופ לובל, שהוא הרדיו-טלסקופ הניתן לכוונון השלישי בגודלו בעולם. במצפה הכוכבים ישנם שלושה רדיו-טלסקופים פעילים אחרים: טלסקופ Mark II, רדיו-טלסקופ בקוטר 13 מטרים ורדיו-טלסקופ בקוטר 7 מטרים. מצפה הכוכבים ג'ודרל בנק הוא הבסיס של MERLIN (ראשי תיבות באנגלית של רשת אינטרפרומטר רב-אלמנטית הקשורה לרדיו), מתקן לאומי המנוהל על ידי אוניברסיטת מנצ'סטר מטעם מועצת מתקני המדע והטכנולוגיה (Science and Technology Facilities Council).
הא לחמא עניא
סיבוב הקערה מעל ראשי המסובים
מנהג קדום יותר, ודומה במקצת, מתאר רבי מנחם המאירי, להגביה את הקערה בעת סילוקה בשעת אמירת "הא לחמא עניא" עד לגובה הכתף, זכר לאופן שבו נשאו בני ישראל את צרורותיהם ביציאת מצרים.
ג'ון יוסטון
כשחקן
בין סרטיו כשחקן: מיירה ברקינרידג' (1970), צ'יינהטאון (1974).
מצפה הכוכבים ג'ודרל בנק
המקום הוצע לארגון אונסק"ו כאתר מורשת עולמית. הבקשה אושרה בהחלטה של המושב ה-43 של ועדת המורשת העולמית ב-7 ביולי 2019 בשם "מצפה הכוכבים ג'ודרל בנק". הוא נקבע כאתר מורשת עולמית על בסיס קריטריונים 1 (יצירת מופת של פאר היצירה האנושית), 2 (מציג שינוי חשוב בערכים אנושיים, לאורך תקופת זמן או באזור תרבותי של העולם, באמצעות פתרונות יצירתיים בתחומי: האדריכלות, טכנולוגיה, מפעלי אומנות אדירים, תכנון ערים או עיצוב נוף), 4 (דוגמה יוצאת דופן לסוג בנייה, אדריכלות, טכנולוגיה והנוף המדגים שלבים משמעותיים בתיזמור (ensemble) הכולל שלהם בשלבים משמעותיים בהיסטוריה של האנושות) ו-6 (קשור לאירועים או למסורות חיות בעלות רעיונות, אמונות או יצירות אומנות ועבודות ספרותיות בעלי מובהקות בינלאומית).
ג'ון יוסטון
כבמאי
יוסטון זכה לביים את אביו וולטר יוסטון ובתו אנג'ליקה יוסטון בסרטים האוצר מסיירה מדרה והכבוד של פריצי.
מצפה הכוכבים ג'ודרל בנק
שנים ראשונות
ג'ודרל בנק שימש לראשונה כאתר לפעילות אקדמית ב-1939 כאשר מחלקת הבוטניקה בפקולטה למדעי החיים של אוניברסיטת מנצ'סטר רכשה שלושה שדות באזור. האתר קרוי על שם גבעה נמוכה סמוכה הקרויה ג'ודרל בנק ("גדת ג'ודרל"), הקרויה על שם ויליאם ג'ודרל (William Jauderell), קשת בצבא אנגליה במאה ה-14, שצאצאיו התגוררו באחוזה שכיום היא בית הספר "טרה נובה". האתר הורחב ב-1952 כאשר נרכשה חווה מג'ורג' מסי (George Massey) שבה הוקם טלסקופ לובל.
ג'ון יוסטון
כבמאי
בין סרטיו כבמאי: הנץ ממלטה (1941), האוצר מסיירה מדרה (1948), קי לארגו (1948), ג'ונגל האספלט (1950), מלכה אפריקאית (1951), מולן רוז' (1952), הכה את השטן (1953), "מובי דיק" (1956), "רק אלוהים יודע, מר אליסון" (1957), "הגזע המוחרם" (1960), יוצאי הדופן (1961), רשימתו של אדריאן מסנג'ר (1963), ליל האיגואנה (1964), עיר שמנה (1972), אנני (1982). בשנת 1985, כשהיה בן 79, היה מועמד לאוסקר על הבימוי של הסרט הכבוד של פריצי. אמנם יוסטון לא זכה בפרס, אך הפך לבמאי הכי מבוגר אי פעם שהיה מועמד לפרס האוסקר.
חייו הפרטיים
בנוסף לעיסוקו כקולנוען עסק גם בציור ובשנת 1982 צייר את התווית של שאטו מוטון רוטשילד, יקב שעם בעליו פאולינה דה רוטשילד הוא ניהל רומן בשנות ה-40 של המאה העשרים.
מצפה הכוכבים ג'ודרל בנק
שנים ראשונות
האתר שימש בפעם הראשונה למחקר באסטרופיזיקה ב-1945, כאשר ברנרד לובל השתמש בחלק מהציוד שנשאר ממלחמת העולם השנייה, כולל מכ"ם טיווח, במטרה לחקור קרניים קוסמיות. הציוד היה מערכת מכ"ם מדגם GL II שבנה הפיזיקאי והאסטרונום ג'יימס סטנלי היי (James Stanley Hey), ושפעלה באורך גל של 4.2 מטרים. במקור התכוון לובל להשתמש בציוד במנצ'סטר, אבל הפרעות חשמליות שנגרמו מהחשמליות שפעלו ברחוב אוקספורד הסמוך מנעו זאת. הוא העתיק את הציוד לג'ודרל בנק, כ-40 קילומטרים דרומית לעיר, ב-10 בדצמבר 1945. המחקר העיקרי של לובל היה בתחום הדי רדיו חולפים, ועד אוקטובר 1946 הוא הוכיח כי נגרמו ממסלולי מטאורים מיוננים. אנשי הצוות הראשונים היו אלף דין ופרנק פודן שצפו במטאורים בעין בלתי מזוינת במקביל ללובל שבחן את האותות האלקטרומגנטיים תוך שימוש בציוד. בפעם הראשונה שלובל הפעיל את המכ"ם, ב-14 בדצמבר 1945, היה מטר המטאורים של הג'מינידים בשיאו.
ג'ון יוסטון
חייו הפרטיים
יוסטון התחתן חמש פעמים, נשותיו היו דורותי הארווי, לסלי בלאק, אוולין קיז, אנריקה סומה וסלסט שיין. כל נישואיו הסתיימו בגירושין חוץ מנישואיו עם סומה שנפטרה. בין ילדיו, הבמאי דני יוסטון והשחקנית אנג'ליקה יוסטון. בנוסף לרוטשילד היו לו רומנים עם השחקניות אוליביה דה הבילנד, סוזן פלון, זו סאליס, נורה אדינגטון, סוזן טיירל ואשת-החברה מריאטה פיבודי טרי.
מצפה הכוכבים ג'ודרל בנק
הטלסקופ זרקור
ב-1946 השאיל הצבא לג'ודרל בנק רדיו-טלסקופ המכונה זרקור, הוא כלל סדרה של אנטנות יאגי ושימש לתצפיות אסטרונומיות.
ב-9 וב-10 באוקטובר 1946 הבחין הטלסקופ ביינון באטמוספירה שנגרם ממטאורים במטר המטאורים של הדרקונידים. כאשר סיבבו את האנטנה ב-90 מעלות בשיא המטר, צנח מספר האיתורים לרמת הרקע, מה שהוכיח שהאותות החולפים שזוהו על ידי המכ"ם נגרמו מהמטאורים. הטלסקופ שימש אז לקביעת נקודת ההקרנה של המטאורים. דבר זה היה אפשרי כיוון שקצב ההדים היה במינימום בנקודת ההקרנה, ובמקסימום ב-90 מעלות ממנה. הטלסקופ ומקלטים אחרים באתר, חקרו את זוהר הקוטב שנצפה בתחילת אוגוסט 1947.
ג'ון יוסטון
מותו
יוסטון קבור בבית הקברות פוראבר שבהוליווד, קליפורניה.
מצפה הכוכבים ג'ודרל בנק
הטלסקופ טרנזיט
טלסקופ טרנזיט היה רדיו-טלסקופ מסוג טלסקופ זניט (טלסקופ המצביע לזניט) פרבולואידי בקוטר 66 מטרים שנבנה ב-1947. בזמנו היה זה הרדיו-טלסקופ הגדול בעולם. הוא היה בנוי מרשת של תילים שהייתה תלויה מטבעת של עמודי פיגומים בגובה 7.3 מטרים, שהתמקדה באותות רדיו בנקודת מוקד בגובה 38 מטרים מעל פני הקרקע. הטלסקופ צפה ישירות מעלה, אבל ניתן היה לשנות את כיוון האלומה במידת מה על ידי הטיה של התורן במטרה לשנות את מיקומה של נקודת המוקד. תורן המוקד הוחלף מעץ לפלדה לפני שהבנייה הושלמה.
הטלסקופ היה מסוגל למפות רצועה בת ±15 מעלות סביב הזניט בתדירויות של 72 ו-160 מגה-הרץ, בכושר הפרדה של מעלה אחת ב-160 מגה-הרץ. הוא גילה רעשי רדיו מגלקסיית אנדרומדה בקבוצת הכוכבים אנדרומדה, הזיהוי הוודאי הראשון של מקור רדיו חוץ גלקטי, ואת השרידים של הסופרנובה של טיכו בתדירויות הרדיו. סופר נובה זו טרם זוהתה באותה תקופה באמצעות אסטרונומיה אופטית.
טלסקופ לובל
טלסקופ "Mark I", הידוע כיום כטלסקופ לובל, היה אנטנת רדיו-טלסקופ בת כוונון בקוטר 76.2 מטרים, שהייתה הגדולה ביותר בעולם כאשר נבנתה ב-1957, תואר שבו החזיקה 10 שנים. נכון ל-2020 היא השלישית בגודלה בעולם אחרי טלסקופ גרין בנק בווירג'יניה המערבית וטלסקופ אפלסברג בגרמניה, שניהם בקוטר 100 מטרים. חלקים ממנגנוני צריחי התותחים של אוניות המערכה Revenge ו-Royal Sovereign שולבו במערכת המנועים של הטלסקופ. הטלסקופ הפך מבצעי באמצע 1957, ממש בזמן לפני השיגור של ספוטניק 1, לוויין מלאכותי מתוצרת ברית המועצות שהיה הראשון ששוגר על ידי האדם לחלל. טלסקופ לובל היה היחיד שהיה מסוגל לעקוב אחרי רקטות ההאצה של ספוטניק באמצעות מכ"ם, ואיתרה אותה לראשונה ממש לפני חצות ב-12 באוקטובר 1957, שמונה ימים לאחר ששוגרה.
בשנים לאחר מכן עקב הטלסקופ אחרי גשושיות חלל שונות. בין 11 במרץ ל-12 ביוני 1960, הוא עקב אחר הגשושית פיוניר 5 ששגרה נאס"א מארצות הברית. הטלסקופ שלח פקודות לגשושית, כולל אלו להפרדתה מהרקטה שנשאה אותה, ולהפעיל את המשדר החזק יותר שלה כאשר הגשושית נמצאה במרחק של 12 מיליון קילומטרים מכדור הארץ. הוא קיבל נתונים מהגשושית, הרדיו-טלסקופ היחיד בעולם שהיה מסוגל לעשות זאת. בפברואר 1966, התבקש מצפה הכוכבים ג'ודרל בנק על ידי ברית המועצות לעקוב אחר נחתת הירח הבלתי-מאוישת לונה 9, ולתעד באמצעות העברת פקס תמונות ששיגרה מפני הירח. התצלומים נשלחו לעיתונות הבריטית ופורסמו לפני שהסובייטים פרסמו אותם ברבים. ב-1969 עקב הטלסקופ אחר הנחתת לונה 15 של ברית המועצות שהתרסקה על הירח במקביל לשהות של אפולו 11 על פניו. הקלטה של הרגעים שבהם צפו המדענים של ג'ודרל בנק במשימה פורסמה ב-3 ביולי 2009.
StoreYa
משרדי החברה ממוקמים בישראל ובגרמניה.
נכון לאוקטובר 2022 סטוריה משרתת 450,000 חנויות מקוונות מ-186 מדינות.
היסטוריה
החברה נוסדה במרץ 2012 על ידי יריב דרור, אייל רייך ופאבל זאפט.
מאז 2014 יש לסטוריה אינטגרציה עם 30 פלטפורמות איקומרס (מסחר מקוון) לרבות: שופיפיי, וורדפרס (ווקומרס), וויקס, אופן-קארט ועוד.
מדצמבר 2016 ועד היום, נבחרה סטוריה מדי שנה להיות שותפה בכירה של גוגל (Premier partner) וזוכה לפיכך להשתמש בגרסאות ניסיוניות של מוצריה של גוגל.
החברה דורגה במקום הראשון ברשימת "9 הסטארטאפים המבטיחים לשנת 2018" של ה"האפינגטון פוסט".
מאוגוסט 2020 נבחרה סטוריה מדי שנה להיות שותפת פרסום של פייסבוק
(FMPA – Facebook Media Partner Agency)
בינואר 2022 נבחרה סטוריה על ידי סקוור להיות חלק מפיתרונות הפרסום הממומן אותם היא מציעה ללקוחותיה.
בין לקוחותיה של סטוריה ניתן למצוא מותגים כמו הארלי דוידסון, לגו, דיסני וכן מותגים מקומיים כמו וואלהשופס.
גיוסי הון
ביולי 2012 השלימה החברה סבב פרה-סיד בסך 000,$375 ממשקיעים פרטיים (אנג'לים).
בספטמבר 2014 השלימה החברה סבב סיד בסך 000,$500 מהקרן Curious Minds Israel וכן מהיזמים גיא אדרי, רן בלינקיס, גל בלינקיס וגד אנג'ל.
מצפה הכוכבים ג'ודרל בנק
טלסקופ לובל
בתמיכה של סר ברנרד לובל עקב הטלסקופ אחרי לוויינים רוסים. המצפה שיתף מידע על תצפיות על לוויינים וגשושיות עם פעילות המעקב ופיתוח הלוויינים של מחלקת ההגנה של ארצות הברית במסגרת הפרויקט "Project Space Track".
מעקב אחר גשושיות חלל היה רק שבריר מזמן התצפיות של טלסקופ לובל, והשאר שימש לתצפיות מדעיות, כולל שימוש במכ"ם למדידת המרחק לירח ולנוגה. תצפיות על מייזרים אסטרופיזיקליים סביב אזורים שבהם נוצרים כוכבים וכוכבי ענק, תצפיות על פולסרים (כולל גילוי של פולסרים בתדירות של מילישנייה, והפולסר הראשון בצביר כדורי), תצפיות על קוואזרים ועדשות כבידה (כולל האיתור הראשון של עדשות כבידה ושל טבעת איינשטיין). הטלסקופ שימש לתצפיות במסגרת פרויקט סט"י.
טלסקופים Mark II ו-III
Mark II הוא רדיו-טלסקופ אליפטי, שבו אורך הציר המרכזי הוא 38.1 מטרים ואורך הציר המשני הוא 25.4 מטרים. הוא נבנה ב-1964. בנוסף לפעולתו כטלסקופ בפני עצמו הוא משתתף כיום בפרויקט MERLIN. טלסקופ Mark III זהה בגודלו ל-Mark II. הוא נבנה ב-1966 ותוכנן להיות בר שינוע. בפועל הוא מעולם לא הוזז מהאתר המקורי סמוך לננטוויץ' (Nantwich), שם שימש חלק מפרויקט MERLIN. הוא הוצא מכלל שימוש ב-1996, 20 שנים לאחר הקמתו.
הצעות לדגמי טלסקופים IV, V ו-VA
הצעות לדגמי טלסקופים IV, V ו-VA הועלו בין שנות ה-60 לשנות ה-80 של המאה ה-20, כשהמטרה היא לבנות רדיו-טלסקופים גדולים אפילו יותר.
דגם Mark IV היה הצעה לטלסקופ עצמאי בקוטר של 300 מטרים, שיבנה כפרויקט לאומי.
דגם Mark VA היה דומה לדגם Mark V, אבל עם אנטנה קטנה יותר של 114 מטרים ושימוש בבטון דרוך, דומה לדגם Mark II (שני הדגמים הקודמים דמו יותר לטלסקופ לובל).
אף אחד מהטלסקופים המוצעים לא נבנה, אף על פי שבוצעו מחקרי תכנון ונוצרו דגמים בקנה מידה, בין היתר בגלל האקלים הפוליטי שהשתנה, בחלקו בגלל המגבלות התקציב של המחקר האסטרונומי בבריטניה, והיה צורך לשדרג את טלסקופ לובל לדגם IA בעלות שהייתה גבוה מהמחיר הראשוני.
מכשירי מכ"ם אחרים
ב-1964 נבנה מכ"ם בקוטר 15 מטרים למחקר אסטרונומי ולמעקב אחר הגשושיות זונד 1, זונד 2, ריינג'ר 6 וריינג'ר 7, ואפולו 11. הוא פורק ב-1982 לאחר שתאונה גרמה לנזק בלתי הפיך למשטח בן ה-15 מטרים של הטלסקופ, והוחלף בטלסקופ מדויק יותר בקוטר 12.8 מטרים המשמש בעיקר לתצפיות על פולסרים, ומנטר ברציפות את פולסר ערפילית הסרטן.
במקביל להתקנת הטלסקופ בן ה-12.8 מטרים הותקנה אנטנת מכ"ם קטנה יותר בקוטר 6.4 מטרים (שכינויה "טלסקופ 7 מטרים") המשמשת להדרכות לסטודנטים לתואר ראשון. שני מכשירי מכ"ם אלו שימשו במקור במתחם וומרה (Woomera Rocket Testing Range) באוסטרליה הדרומית. טלסקופ 7 המטרים נבנה במקור על ידי חברת מרקוני.
טלסקופ מחזיר אור בקוטר 460 מילימטרים נתרם למצפה ב-1951, אבל כמעט שלא השתמשו בו, והוא נתרם לאגודה האסטרונומית של סלפורד ב-1971.
MERLIN
רשת אינטרפרומטר רב-אלמנטית הקשורה לרדיו (Multi-Element Radio Linked Interferometer Network), הידועה בראשי התיבות של שמה באנגלית כ-MERLIN, היא מערך של רדיו-טלסקופים המפוזרים לרוחב אנגליה וגבולות ויילס. המערך מופעל על ידי מצפה הכוכבים ג'ודרל בנק מטעם מועצת מתקני המדע והטכנולוגיה (Science and Technology Facilities Council) כמתקן לאומי. המערך כולל שבעה רדיו-טלסקופים וכולל גם את טלסקופ לובל, טלסקופ Mark II ורדיו-טלסקופים בקיימברידג', דפורד (Defford), נוקין (Knockin), דרנהול (Darnhall) ופיקמיר (Pickmere). קו הבסיס הארוך ביותר הוא 217 קילומטרים ו-MERLIN יכולה לפעול בתדירות בין 151 מגה-הרץ ל-24 ג'יגה-הרץ. באורך גל של 6 סנטימטרים (תדירות של 5 ג'יגה-הרץ), יש ל-MERLIN כושר הפרדה של 50 מילישניית קשת, שווה ערך לכושר ההפרדה באורכי גל אופטיים של טלסקופ החלל האבל.
אינטרפרומטריה של קו בסיס ארוך מאוד
מצפה הכוכבים ג'ודרל בנק היה מעורב באינטרפרומטריה של קו בסיס ארוך מאוד (Very Long Baseline Interferometry, בראשי תיבות VLBI) משלהי שנות ה-60 של המאה ה-20. טלסקופ לובל נטל חלק בניסוי האינטרפרומטר הטרנס-אטלנטי הראשון ב-1968, יחד עם טלסקופים אחרים במצפה הכוכבים אלגונקווין (Algonquin Radio Observatory) באונטריו ובמצפה הכוכבים דומיניון (Dominion Radio Astrophysical Observatory) בקולומביה הבריטית בקנדה. טלסקופ לובל וטלסקופ Mark II משתתפים באופן קבוע במערך VLBI יחד עם רדיו-טלסקופים אחרים ברחבי אירופה (רשת VLBI האירופית), תוך כושר הפרדה של סביב 0.001 שניית קשת.
מערך הקילומטר הרבוע
באפריל 2011 נקבע שמרכז הבקרה של הפרויקט המתוכנן מערך קילומטר רבוע (Square Kilometre Array, בראשי תיבות SKA) יהיה במצפה הכוכבים ג'ודרל בנק. ה-SKA הוא שיתוף פעולה בין 20 מדינות להקמת רשת של אלפי רדיו-טלסקופים שיבנו באוסטרליה ובדרום אפריקה, שסך שטח האנטנות שלהם יגיע לקילומטר רבוע, שווה ערך לרדיו-טלסקופ הגדול ביותר שנבנה אי פעם. באפריל 2015 הוכרז שג'ודרל בנק היה המשכן הקבוע למטה של SKA למשך תקופת ההפעלה המתוכננת של הטלסקופ (מעל 50 שנים).
מחקר
במאי 2017 הצטרף מצפה הכוכבים ג'ודרל בנק לשותפות עם יוזמת Breakthrough Listen וישתף מידע עם צוות ג'ודרל בנק, שמעוניין לערוך מחקר לחיפוש אחר חיים תבוניים מחוץ לכדור הארץ באמצעות הרדיו-טלסקופ בן ה-76 מטרים ומערך ה-e-MERLIN.
יש תוכנית פיתוח פעילה החוקרת ובונה מקלטים ומכשירים טלסקופיים. המצפה היה מעורב בהכנת כמה ניסויים של קרינת הרקע הקוסמית, כולל "ניסוי טנריף" (Tenerife Experiment), שנמשך משנות השמונים של המאה ה-20 עד 2000, והמגברים והקריוסטטים עבור מערך קטן מאוד (Very Small Array). החוקרים בנו את הרכיבים הקדמיים של המקלטים בתדירויות 30 -44 מגה-הרץ עבור טלסקופ החלל פלאנק. מקלטים תוכננו בג'ודרל בנק עבור מצפה הכוכבים פארקס באוסטרליה.
מרכז מבקרים ואירועים
מרכז מבקרים נחנך במקום ב-19 באפריל 1971 על ידי המרקיז מדבונשייר, וביקרו בו 120,000 מבקרים מדי שנה. המרכז כיסה את ההיסטוריה של מצפה הכוכבים וכלל פלנטריום ואולם לתצוגה תלת-ממדית שבו היה סימולציה של מסעות למאדים. מכיוון שבבניין המקורי היה שימוש באזבסט הוא נהרס ב-2003. במקומו הוקם באופן זמני אוהל גדול במקביל לתכנון מרכז מדעי חדש. התוכניות נגנזו ב-2004 כאשר אוניברסיטת ויקטוריה של מנצ'סטר אוחדה עם המכון למדע וטכנולוגיה באוניברסיטת מנצ'סטר (University of Manchester Institute of Science and Technology או בראשי תיבות UMIST) על מנת ליצור ישות חדשה – אוניברסיטת מנצ'סטר, והמרכז הזמני באוהל המשיך לתפקד כשהוא מארח כ-70,000 מבקרים בשנה.
העבודה על מרכז מבקרים חדש החלה באוקטובר 2010, ומרכז התגלית של ג'ודרל בנק (Jodrell Bank Discovery Centre) נפתח ב-11 באפריל 2011. הוא כולל מבנה כניסה, ביתן הפלנטה, ביתן חלל לתערוכות ואירועים, בית קפה עם קירות זכוכית עם נוף לטלסקופ לובל ופינת אוכל בחוץ, אזור להדרכות, וגנים מעוצבים כולל מבוך הגלקסיה (Galaxy Maze). דגם מכני גדול של מערכת השמש, שיש בו כדורים נעים המייצגים את השמש וכוכבי הלכת סביבה (באנגלית orrery) הותקן ב-2013. עם זאת, בניגוד למרכז המבקרים הקודם, הוא אינו כולל פלנטריום, אם כי כיפת פלנטריום מתנפחת קטנה נמצאת בשימוש באתר בשנים האחרונות.
מרכז המבקרים פתוח מדי יום (למעט בתקופת התפרצות נגיף הקורונה בממלכה המאוחדת) ומארגן אירועים חינוכיים לציבור, כולל הרצאות פומביות, מסיבות כוכבים ומפגשי "שאל אסטרונום".
קיים נתיב סיור סביב טלסקופ לובל כ-20 מטרים ממסילת הברזל החיצונית של הטלסקופ. לוחות מידע מסבירים כיצד הטלסקופ עובד והמחקר שנעשה איתו.
ב-2005 נחנך סמוך לטלסקופ לובל פרויקט שאפתני המכונה "SpacedOut", שנועד להקים מודל של מערכת השמש בקנה מידה של 1:15,000,000. בקנה מידה זה השמש הייתה אמורה להיות מיוצגת על ידי כדור בקוטר 100 מטרים סמוך לטלסקופ לובל בג'ודרל בנק, והמודלים של שאר כוכבי הלכת אמורים להיות מפוזרים ברחבי בריטניה בהתאם למרחק שנקבע על ידי קנה המידה.
ב-1972 הוקם ארבורטום על שטח של 140 דונם והוא משכן לאוספים הלאומיים של הממלכה המאוחדת של מינים של תפוח (Malus), בן-חוזרר (Sorbus) ו-Calluna (סוג במשפחת האברשיים). בארבורטום יש גם מודל בקנה מידה קטן של מערכת השמש, קנה המידה הוא בערך 1:5,000,000,000.
ביולי 2011 אירחו מרכז המבקרים ומצפה הכוכבים קונצרט רוק בשם "Jodrell Bank Live" שבו הופיעו הלהקות "The Flaming Lips", "British Sea Power", "Wave Machines", Ok Go והזמרת אליס גולד (Alice Gold). ב-23 ביולי הופיעה להקת הרוק הבריטית "Elbow" במצפה וצילמה סרט תיעודי של האירוע והמתקן שאחר כך יצאו לאור כתקליטי CD/DVD של המופע.
ב-31 באוגוסט 2013 אירח ג'ודרל בנק קונצרט שבוצע על ידי תזמורת האלה להנצחת מה שהיה יכול להיות יום הולדתו המאה של לובל (שנפטר שנה קודם לכן). בנוסף למספר מופעי אופרה במהלך היום, במופע הערב של תזמורת האלה נוגנו בין השאר קטעים של מוזיקה ממסע בין כוכבים, מלחמת הכוכבים ודוקטור הו. הטלסקופ הראשי טלסקופ לובב סובב אל מול הקהל הצופה ושימש כמסך הקרנה ענק המציג אפקטים פלנטריים מונפשים שונים. במהלך ההפסקה שימש "המסך" להציג היסטוריה של עבודתו של לובל והפעילות בג'ודרל בנק.
מצפה הכוכבים מפיק פודקאסט דו-חודשי בתחום האסטרונומיה המכונה "הג'ודקאסט" (Jodcast). תוכנית הטלוויזיה "צפייה חיה בכוכבים" (Stargazing Live) שהפיק ה-BBC בשנים 2011 עד 2014 שודרה מחדר הבקרה של מצפה הכוכבים.
מאז 2016 (למעט בתקופת התפרצות נגיף הקורונה בממלכה המאוחדת) המצפה מארח את פסטיבל "בלוּדוֹט" (Bluedot Festival), פסטיבל מוזיקה ומדע, ששמו נלקח מתוך התצלום נקודה כחולה חיוורת, ובו הופיעו להקות ואמנים כדוגמת "Public Service Broadcasting", The Chemical Brothers, כמו גם הרצאות של מדענים ומרצים בתחום המדע כדוגמת ריצ'רד דוקינס.
איום בסגירה
ב-3 במרץ 2008 דווח כי מועצת מתקני המדע והטכנולוגיה של בריטניה (STFC), שהתמודדה עם גירעון של 80 מיליון לירות שטרלינג, שוקלת למשוך את מימונה השנתי המתוכנן של 2.7 מיליון לירות שטרלינג למימון פרויקט e-MERLIN. הפרויקט, שמטרתו להחליף את התקשורת במיקרוגל שבין ג'ודרל בנק למספר רדיו-טלסקופים אחרים בכבלים של סיבים אופטיים ברוחב פס גדול, מה שאמור לשפר מאוד את הדיוק של התצפיות, שנתפס כקריטי להישרדות המתקן. ברנרד לובל אמר "זה יהיה אסון ... גורלו של הטלסקופ של ג'ודרל בנק קשור לגורלו של e-MERLIN. אני לא חושב שהממסד יכול לשרוד אם יקוצץ המימון של e-MERLINE".
התייחסות בתרבות
מצפה הכוכבים ג'ודרל בנק מוזכר בכמה פרקים בסדרה דוקטור הו. אזכורים נוספים קיימים בספר מדריך הטרמפיסט לגלקסיה וגם בסרט שנעשה על פי הספר, כמו גם סרטי מדע בדיוני נוספים. מצפה הכוכבים ג'ודרל בנק הוא ברקע הווידאו המוזיקלי של הסינגל "Secret Messages" של להקת הרוק הבריטית Electric Light Orchestra. הדמות המרכזית ברומן "Boneland" של סופר המדע הבדיוני אלן גארנר הוא אסטרופיזיקאי בצוות של המצפה.
הערכה
מאז 13 ביולי 1988 מוגדר טלסקופ לובל כבניין רשום מדרגה ראשונה (Grade I Listed building). ב-10 ביולי 2017 הוגדר גם טלסקופ Mark II כבניין רשום מדרגה ראשונה. באותו תאריך הוגדרו חמישה מבנים אחרים באתר כמבנים רשומים מדרגה שנייה, והם טלסקופ הזרקור, בניין הבקרה, בהיין המכונה "פארק רויאל" סדנת האלקטרוניקה, ובקתת הקשר. דרגה ראשונה (Grade I) היא הגבוהה ביותר מבין שלוש דרגות ומוענקת לבניינים שהם בעלי "עניין יוצא דופן". דרגה שנייה כוללת שתי רמות (*Grade II ו-Grade II), דרגה שנייה רגילה מוענקת למבנים בעלי "עניין מיוחד".
בישיבה ה-43 של ועדת המורשת העולמית של אונסק"ו בבאקו ב-7 ביולי 2019, אומץ מצפה הכוכבים של ג'ודרל בנק כאתר מורשת עולמית על בסיס 4 קריטריונים:
זטלנד
גאוגרפיה
זטלנד ממוקם בחלקו הדרומי של אזור השליטה של עיריית סידני, וגובל מצפון בוטרלו, בדרום בביקונספילד ורוסברי, במערב באלכסנדריה ובמזרח בקנזינגטון. זטלנד מצוי על גבי אקוויפר שזורם מתחתיו, שבעבר הזין אגמון שכיסה את מרבית שטחו וחלק מווטרלו הסמוך.
היסטוריה
הפרוור זטלנד נקרא לכבודו של תומאס דונדס, הארל השני של זטלנד, שהיה ידידו הקרוב של המושל רובינסון. זטלנד הוא איות עתיק של איי שטלנד בסקוטלנד. במקור, זטלנד הכיל ביצה ואגם ניקוז קטן, שיובשו בתחילת המאה ה-20 כדי להכין מקום למסלול מרוץ הסוסים ויקטוריה פארק. מסלול המרוץ נסגר לאחר מלחמת העולם השנייה, והשטח נקנה על ידי תאגיד ייצור המכוניות הבריטי (British Motor Corporation) והועבר למפעל ייצור מכוניות. מפעל זה נסגר ב-1974, פעל כחנות קמעונאית וסיטונאית עד 1990, ואז פורק. במקום בו עמד נבנו בתי מגורים צפופים.
משנת 1902 ועד 1957 פעל במקום קו חשמלית, שנסע בין הפרוורים רדפרן בצפון ועד רוסברי בדרום, חותך בדרך את זטלנד. כמו שאר קווי החשמלית בסידני רבתי, הוא הוחלף בשירות אוטובוסים.
תרבות
זטלנד הוא פרוור מגורים קטן וצפוף, ואין בתחומו אזורי תרבות בולטים. הוא קרוב גאוגרפית לאזור גרין סקוור באלכסנדריה הסמוכה, ותודות לכך זוכה לתנועת עוברים ושבים.
אקס-מן: ערב ההשמדה
ערב ההשמדה (באנגלית: Eve of Destruction) הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין מרץ ליוני 2001 למשך שש חוברות (Uncanny X-Men #392-393 ו-X-Men Vol.2 #110-113). את הסיפור כתב סקוט לובדל, באיורם של אמנים כלייניל פרנסיס יו, סלבדור לארוקה וטום רייני.
קשת הסיפור הייתה חלק מתקופת זמן בת ארבעה חודשים, בהם הכותב הוותיק סקוט לובדל חזר כדי לסגור קצוות עלילה פתוחים של וירוס הירושה לפני הגעתו של גרנט מוריסון והרצת החוברות החדשה שלו, New X-Men. קשת הסיפור נחשבת לסיום הסיפורים המסורתיים והמקובלים יותר של האקס-מן עד כה.
עלילה
לאחר שוירוס הירושה נרפא באמצעות הקרבתו הנאצלת של קולוסוס (שמשפחתו נהרגה כתוצאה מהוירוס), מגנטו נעשה אובססיבי לאקס-מן ומייחל למותם, משום שלדעתו, צ'ארלס אקסבייר לא הצליח למנוע את מותו של קולוסוס לטובת גזע המוטאנטים.
מגנטו תוקף את אחוזת אקס, חוטף את אקסבייר ולוקח אותו לג'נושה, היכן שהוא צולב את חברו לשעבר ומניח על ראשו מתקן המנטרל את כוחותיו. לאחר מכן, הוא מתחיל בגיוס חסר רחמים של מוטאנטים לצבא ג'נושה. הוא גם מאשר לעיתונאית טריש טילבי לבקר את ג'נושה ולדווח על האירועים. בראיון אישי עמו, מגנטו מכריז כי כעת כשג'נושה חופשית מווירוס הירושה, יחלו הצעדים כדי להבטיח את העולם כמקומם הראוי של המוטאנטים. הוא מוסיף ומאתגר את האנושות להתקיף את מדינתו הריבונית.
פעולותיו של מגנטו מגיעות בזמן לא טוב עבור קבוצת האקס-מן, שנמצאת במצבה החלש ביותר מבחינת כוח. סטורם, חיה, רוג, פסיילוק, טסה, בישופ ות'אנדרבירד השני עזבו את ארצות הברית כדי למצוא את יומניה של איירין אדלר, אמה המאמצת של רוג, שגם ידועה בתור המוטאנטית דסטיני, בעלת כוחות ראיית הנולד. קייבל ושאדוקאט פרשו מחיי ההרפתקנות, אנג'ל לקח תקופת היעדרות מהקבוצה, ורק סייקלופס, וולברין וג'ין גריי נותרו כדי להתמודד עם מאבק הכוחות של מגנטו וחטיפתו של אקסבייר.
בעוד וולברין וסייקלופס מסתננים לג'נושה כדי לעזור לפולאריס להוציא משם בבטחה בני אדם, ג'ין גריי אוספת קבוצת מוטאנטים. בנוסף לשני אזרחים מוטאנטים, היא מגייסת גם את חבר אלפא פלייט נורת'סטאר ואת ג'ואנה "פרנזי" קארגיל, שכירת חרב עצמאית אשר תומכת במגנטו, אותה היא מעבירה שטיפת מוח כדי שתהפוך לחברת אקס-מן. ליו יושידה, אחותו של המוטאנט היפני סאנפייר, מופיעה במקומו לעזרה. היא זרה לג'ין, אך משום שהמצב הוא קיצוני ביותר, ג'ין מקבלת את עזרתה. כשהקבוצה מתכננת להגיע לג'נושה, מצטרפת אליה חברת האקס-מן לשעבר דאזלר. בוועידה טלפתית בין חברי הקבוצה, דאזלר מודיעה להם כי הצטרפה כדי לבקש מהם עזרה לאחר שיקום מוג'ו נכבש בידי גרסאות תינוק לאפוקליפס וארבעת פרשיו מהמציאות החלופית עידן אפוקליפס. היא אומרת לג'ין שגרסה זו של אפוקליפס הרגה את מוג'ו ואת לונגשוט, אך היא מסכימה להניח בצד את בעיותיה כדי לעזור לאקס-מן. בינתיים, אמיליה וייט - חברתו לשעבר של אקסבייר שהפכה לחסידתו של מגנטו - מתחילה לחשוש לעתידה של ג'נושה אם מדיניותו האגרסיבית החדשה של מגנטו תביא למלחמה כוללת בין בני אדם למוטאנטים.
קבוצת אקס-מן המאולתרת מותקפת בידי מגנטו בהגיעה לג'נושה. מטוסם מושמד והם נוחתים בכוח המגנטיות לתוך כיכר מגדה, זירה אותה הכין מגנטו לקרב הסופי. הוא מציג בפניהם את אקסבייר הצלוב, ודאזלר מתקיפה אותו, אך הוא מפורר אותה לאבק בעזרת כוחותיו המגנטיים. הדבר מוביל לקרב בין קבוצת האקס-מן המאולתרת - שוולברין וסייקלופס הצטרפו אליה - לבין מגנטו. מגנטו מאיים על וולברין שיקרע מעליו את שלד האדמנטיום בשנית (כפי שעשה ב"משיכות קטלניות"), אך לתדהמתו הרבה הוא אינו מסוגל לעשות זאת.
בנקודה זו, אקסבייר מופיע, ומסביר כי אמיליה שחררה אותו מהצלב בתחילתו של הקרב בעוד ג'ין מסתירה זאת באופן טלפתי, ודאזלר השתמשה בהולוגרמה כדי שתופיע בדמותה (ואותה השמיד מגנטו). היא לקחה את מקומו של אקסבייר על הצלב ונטלה את דמותו לצורך האשליה. מגנטו מבין כי הקבוצה הצליחה להערים עליו, אך ממשיך בשלו בנוגע להפיכת ג'נושה למעצמה צבאית בשם המוטאנטים. וולברין מגיב לכך על ידי דקירת מגנטו בבטנו, והאקס-מן עוזבים את מגנטו מדמם על רצפת הכיכר.
בשובם לאחוזת אקס, דאזלר מסרבת להצעה להצטרף לקבוצה, ומתכוננת עם שאר חברי האקס-מן לעזוב ליקום מוג'ו ולשחרר אותו מעולם של אפוקליפס ופרשיו. אקסבייר, סייקלופס, ג'ין גריי ו-וולברין נותרים לבדם באחוזה, וזה האחרון מציע להם משקה לכבוד ניצחונם האחרון.
נבחרת גבון בכדורסל
נבחרת גבון בכדורסל היא נבחרת הכדורסל הלאומית של גבון.
נבחרת גבון השתתפה שלוש פעמים באליפות אפריקה בכדורסל. מיקום השיא שלה היה באליפות שנערכה ב-2015, בה סיימה במקום השמיני. נבחרת גבון מעולם לא העפילה למשחקים האולימפיים או לאליפות העולם בכדורסל.
השחקן הבולט בתולדות הנבחרת הוא סטפון לאזמה, ששיחק בעברו תקופה קצרה ב-NBA וכיום משחק בקבוצת היורוליג, גלאטסראיי.
קדימון
הקדימון מופץ לציבור הרחב טרם צאתו לאקרנים של הסרט, כחלק מאמצעי השיווק שלו. כינוי הנהוג בתעשיית הטלוויזיה הוא פְּרוֹמוֹ, המקדם סדרות טלוויזיה. בישראל כונו קטעים אלו בעבר "קטעי בקרוב", מכיוון שהוצגו בבתי קולנוע לפני הקרנת הסרט, ובסיומם הוצגה שקופית עם המילה "בקרוב". האקדמיה ללשון העברית קבעה את המונח "קדימון", משום שסרטון זה מגיע קודם לפרסום סרט הקולנוע, הטלוויזיה או משחק המחשב.
קדימונים נועדו לפרסם, לעניין בצורה אטרקטיבית ולהעלות את מודעות הקהל לגבי צאתם הקרובה של סרטים למסכים. קדימונים ערוכים בצורה קצרה ומהירה המרובה באפקטים, ומכילים קטעים נבחרים מהסרט ומוצגים בו השחקנים הראשיים. הם משלבים לרוב מגוון אלמנטים כדי למשוך את הקהל. אלה יכולים לכלול קטעים של קטעי פעולה אינטנסיביים, רגעים דרמטיים, סצנות קומיות, אפקטים מיוחדים ודיאלוג בלתי נשכח. למוזיקה יש תפקיד מכריע במתן הטון ובהגברת ההשפעה הרגשית של הטריילר. קריינות או כיתוב עשויים להיות משולבים גם כן, כדי לספק מידע נוסף או הקשר, הנדרש להבנת הקטעים המוצגים.
קדימונים לסרטי קולנוע נמשכים בדרך כלל כ-2 עד 3 דקות, אם כי יש מגוון אורכים בהתאם לאסטרטגיית השיווק הספציפית או לאופי הסרט. הם מעוצבים בקפידה כדי לספק סקירה תמציתית של עלילת הסרט, הדמויות ורגעי המפתח, תוך כדי הצגת המאפיינים הייחודיים של הסרט.
קדימונים מופצים בכל אמצעי המדיה, לרבות הטלוויזיה, הרדיו והאינטרנט. בתי קולנוע מציגים אותם כחלק ממקבץ הפרסומות, קודם להקרנת הסרט לו רכשו הצופים שבאולם את הכרטיס. בנוסף, ברוב הפעמים נחתמים הסכמים בין חברות הפקה לבין אתרים משמעותיים ברשת לאירוח קובצי וידאו, כמו אתר YouTube, לפרסום ולהפצה מועדפת של קדימונים באתריהם.
קיימות שלל תחרויות שנתיות, רשמיות ולא-רשמיות, בקטגוריית "הקדימון הטוב ביותר", לרבות פרס טריילר הזהב.
ניור
ניור (בצרפתית: Niort) היא קומונה ועיר במחוז דה-סוור שבחבל אקיטן החדשה שבמערב צרפת. העיר משמשת כמרכז האדמיניסטרטיבי של המחוז, והמרכז הפיננסי הרביעי בחשיבותו בצרפת (אחרי פריז, ליון וליל). בעיר עצמה מתגוררים 59,059 תושבים (נכון ל-2018) ובמטרופולין כולה מתגוררים (נכון ל-2010) 151,254 תושבים.
בשטח העיר נמצא מגדל תקשורת מהגבוהים בצרפת ומהמבנים הגבוהים בצרפת בכלל, בגובה 330 מטרים (גבוה אף יותר ממגדל אייפל). המגדל נבנה ב-1978, ומשמש לשידורי טלוויזיה.
הוצאת פלדהיים
הוצאת פלדהיים (באנגלית: Feldheim Publishers) היא הוצאת ספרים חרדית הנמצאת בניו יורק בעבר הייתה לה שלוחה בירושלים. במסגרת ההוצאה יוצאים לאור ספרי קודש, ספרי ילדים העוסקים ברבנים או בגיבורים דתיים, ספרי קומיקס, ספרי בריאות ותזונה על פי היהדות ועוד. להוצאה רשת של חנויות ספרים, שבהן נמכרים ספרי ההוצאה וספרים של הוצאות אחרות.
ההוצאה נוסדה ב-1939 בניו יורק על ידי פיליפ פלדהיים, נוהלה בידי בנו יעקב ולאחר מכן על ידי נכדו, מנדי פלדהיים.
בדצמבר 2010 שיתפה השלוחה בירושלים פעולה עם מיזם "תקרא-תצליח" של בנק הפועלים.
במרץ 2012 עמדה שלוחת ההוצאה בירושלים על סף פשיטת רגל על רקע חובות של כ-70 מיליון שקלים. עו"ד יעקב שפיגלמן מונה לנאמן החברה, ותחת ניהולו נרכשה שלוחת ההוצאה בירושלים בספטמבר 2012 על ידי הוצאת הספרים יפה נוף, ובכך נפרדה מהשלוחה בניו יורק שנשארה בידי משפחת פלדהיים.
טאיו קרוז
טאיו קרוז (באנגלית: Taio Cruz; נולד ב־23 באפריל 1985) הוא מפיק, כותב וזמר רית'ם אנד בלוז ופופ אנגלי.
ביוגרפיה
קרוז נולד בלונדון, אנגליה, לאבא ניגרי ולאמא ברזילאית. אהבתו למוזיקה החלה בימיו בבית הספר, ובקולג', כשהוא החל לקחת ברצינות את ההפקות והעבודות שלו.
בבריטניה, קרוז החל לעבוד עם אמנים כמו- אומאר, ניטין סווני, ווקי ו-וויל יאנג. הסינגל "Your Game" נכתב על ידי קרוז ל-וויל יאנג.
Departure
אלבום הבכורה של קרוז "Departure" יצא ב-17 במרץ 2008, והוא דורג 17 במצעד הבריטי. האלבום כלל את 3 הסינגלים הראשונים של קרוז. הסינגל הרביעי, "I Can Be", יצא במהלך חודש מאי, 2008. הסינגל דורג בשיאו במקום ה-18 במצעד הבריטי, והוא לסינגל השני הכי מצליח של קרוז. הסינגל החמישי מהאלבום הוא- "She's Like A Star" והוא יצא לאור ב-11 באוגוסט. הסינגל דורג בשיאו במקום ה-20 במצעד הבריטי, והוא לסינגל השלישי של קרוז בטופ 20 בבריטניה. קרוז הוציא פעם נוספת את "I Just Wanna Know" כסינגל השישי והאחרון מהאלבום, אם כי הסינגל נכשל בכניסה למצעד הבריטי, ולכן בוטל ברגע האחרון שחרור הסינגל פיזית.
קרוז החל לעבוד עם זמר הפופ הבריטי שיין וורד, על אלבומו השלישי, בלוס אנג'לס.
Rokstarr
טאיו קרוז התארח בסינגל החדש של הראפר הבריטי הצעיר טינצ'י סטרידר "Take Me Back" שיצא לאור ב-19 בינואר. בשבוע השני ליציאתו, דורג שיתוף הפעולה של קרוז וסטריידר במקום ה-3 בבריטניה, והוא לסינגל הגבוה ביותר של טאיו קרוז וטינצ'י סטריידר.
במקביל עבד קרוז על אלבומו השני, שיצא לאור מאוחר יותר ב-2009. הוא אישר בעמוד הMyspace שלו שהסינגל החדש שלו יקרא "Break Your Heart" והוא יהיה הסינגל הראשון מן האלבום החדש.
כמו כן אישר קרוז שהוא עבד בזמן האחרון עם דניאל מריוות'ר, אדל, השוגבייבס וטינצ'י סטריידר.
אלבומו השני של טאיו קרוז יקרא "Rokstarr" והוא יצא לאור ב-12 באוקטובר 2009. הסינגל הראשון מן האלבום "Break Your Heart" כבש את המצעד הבריטי כאשר בבכורה שלו במצעד דורג במקום ה-1 והוא לסינגל המצליח ביותר עד עתה של טאיו קרוז. הסינגל השני מן האלבום אושר שיהיה "No Other One". הסינגל יצא לאור ב-30 בנובמבר. הסינגל דורג במקום ה-42 במצעד הבריטי.
במרץ 2010 הוציא קרוז את הסינגל "Break Your Heart" בארצות הברית, בגרסה חדשה עם הראפר לודקאריס. אחרי שנכנס למצעד האמריקאי למקום ה-53, בשבוע השני במצעד קפץ הסינגל 52 שלבים למקום ה-1.
הסינגל השלישי מן האלבום "Rokstarr" יהיה שיתוף הפעולה עם הזמרת האמריקאית קאשה בשיר "Dirty Picture", הסינגל יצא לאור במאי 2010. לשיר יצא רמיקס רשמי חוץ מטאיו קרוז וקיישה מהשיר המקורי נוסף גם הראפר פאבולוס לרמיקס, הרמיקס יופיע ביחד עם השיר בגרסה האמריקאית של אלבומו "Rokstarr" שיצא לאור ב-1 ביוני 2010.
הסינגל הרביעי מן האלבום והשני בארצות הברית יהיה "Dynamite" שיצא לאור בהוצאה המחודשת של האלבום שיצא לאור ב-1 ביוני כאלבום הבכורה של קרוז בארצות הברית. הסינגל דורג במקום ה-2 במצעד האמריקאי ובמקום ה-1 במצעד הבריטי.
הסינגל החמישי מן האלבום יהיה "Higher", בגרסה העולמית מתארחת זמרת הפופ קיילי מינוג ובגרסה האמריקאית מתארח הראפר והזמר טרווי מקוי. הסינגל יצא לאור בפברואר 2011. הסינגל נכנס למקום ה-8 במצעד הבריטי ולמקום ה-24 במצעד האמריקאי.
הסינגל השישי מן האלבום יהיה "Falling In Love". שיר נוסף שיצא לאור כסינגל הוא "Telling The World" מתוך הפסקול הסרט ריו.
במהלך 2010 התארח קרוז בסינגל של הראפר הבריטי טינצ'י סטריידר "Second Chance", שיתוף הפעולה השני של השניים אחרי הלהיט "Take Me Back". הסינגל דורג במקום ה-22 במצעד הבריטי. קרוז גם התארח בסינגל של להקת הפופ-רוק האנגלית מקפליי "Shine A Light" בשיר שהוא עצמו הפיק. הסינגל דורג במקום ה-4 בבריטניה.
TY.O
קרוז אישר שאלבומו השלישי יצא לאור במהלך 2011. הסינגל הראשון והמוביל מתוך האלבום יהיה "Hangover", שיתוף פעולה עם הראפר האמריקאי פלו-רידה, שיצא לאור במהלך 2011. עוד לפני שחרור הסינגל החדש, הספיק קרוז להתארח בסינגלים "Crying Over You" של Nightcrawlers ו- "Little Bad Girl" של דייוויד גואטה בו מתארח גם הראפר לודקאריס. האלבום החדש אושר שיקרא "TY.O" והוא יצא לאור באופן רשמי ב-6 בדצמבר. הסינגל "Hangover" הפך ללהיט ענקי ברחבי אירופה ובארצות הברית הוא הגיע למקום ה-62. הסינגל השני מהאלבום והראשון בבריטניה "Troublemaker" הגיע למקום ה-3 בבריטניה. "Hangover" יצא לאור בבריטניה כסינגל השני הרשמי כשהוא מגיע למקום ה-27 במצעד הבריטי. הסינגל השלישי הרשמי "There She Goes" בשיתוף פעולה עם הראפר פיטבול, הגיע למקום ה-12 במצעד הבריטי. הסינגל הרביעי הרשמי מהאלבום "World In Our Hands" יצא לאור במספר מדינות בלבד באירופה, כשהוא מגיע למקום ה-4 בגרמניה. הסינגל החמישי והאחרון מהאלבום, והראשון מתוך ההוצאה המחודשת של האלבום באירופה "Fast Car" הגיע למקום ה-180 בבריטניה. מסיבה לא ידועה, האלבום לא יצא לאור בבריטניה וארצות הברית, אלא במספר מדינות בלבד באירופה. במקום, שחרר קרוז בבריטניה בדצמבר 2012 את המיני אלבום- "The Fast Hits" שכלל את הסינגלים מהאלבום "TY.O" וגרסה אקוסטית ללהיט "Dynamite".